У Покрашава прыехаў у матроскай цельняшцы і чорных клёшах. ФАП займаў толькі адзін пакойчык будынка, у якім яшчэ знаходзіліся сельсавет і паштовае аддзяленне. У першы дзень працы на полі ад выбуху гранаты падарваўся хлопчык. Яго тварык абсмаліла, пашкодзіла рукі, лілася кроў. Спыніў кровацячэнне, і на кані адвезлі падлетка ў грэскую раённую бальніцу. Выклікалі санітарную авіяцыю і адправілі ў Бабруйск. Жыццё ўратавалі, але застаўся сляпым.